section_heading: Vladavina
paragraph_text: Šepseskaf - unuk Kafre i praunuk Kufua, koji su gradili piramide u Gizi - bio je vrlo vjerojatno zadnji faraon 4. dinastije, osim ako ga nije naslijedio Tamftis. Prema popisu kraljeva službenika Netri-nesut-pua, Šepseskafa je naslijedio Userkaf. Vrlo je vjerojatno da je Tamftis izmišljen. Maneton daje Šepseskafu vladavinu od sedam godina te spominje Tamftisa koji je vladao nakon Šepseskafa. Turinski popis kraljeva navodi da je Šepseskaf vladao 4 godine, a njegov neimenovani nasljednik - očito Tamftis - dvije godine.